3. ΝΟΜΟΣ 6233 της 6/10 Αυγ. 1934 Περί τροποποιήσεως και συμπληρώσεως των περί του Ταμείου Προνοίας Δημοσίων Υπαλλήλων ισχυουσών διατάξεων. Άρθρον μόνον.-1.Επιτρέπεται όπως αι εκάστοτε ισχύουσαι διατάξεις περί του Ταμείου Προνοίας Δημοσίων Υπαλλήλων μεταβάλλωνται ή συμπληρώνται δια Δ/των, προκαλουμένων παρά του Υπουργικού Συμβουλίου, προς κύρωσιν των παρά τούτου υιοθετουμένων σχετικών αποφάσεων του Διοικητικού Συμβουλίου του εν λόγω Ταμείου, λαμβανομένων δια της απολύτου πλειοψηφίας του όλου αριθμού των μελών αυτού. 2.Δια των περί ων ανωτέρω Δ/των δεν επιτρέπεται: α)να θίγωνται αι κείμεναι διατάξεις περί διοικήσεως του Ταμείου και περί βαρών του Δημοσίου υπέρ τούτου, β)να ορίζεται ο αριθμός των υπαλλήλων των γραφείων του Ταμείου κάτω των 12 ή πλέον των 14, γ)να ορίζωνται αι προς το Ταμείον εισφοραί των δημοσίων υπαλλήλων πέρα του 5% επί των βασικών (άνευ των προσαυξήσεων πολυετούς υπηρεσίας επιδόματος παραμονής εις τον αυτόν βαθμόν κ.λπ.) μηνιαίων μισθών των (ανεξαρτήτως βαθμού), και δ)να μεταβάλλωνται αι ποινικαί διατάξεις του άρθρ. 26 του Δ/τος της 25 Σεπτ./8 Οκτ. 1931 «περί οργανισμού του Ταμείου Προνοίας Δημοσίων Υπαλλήλων». 3.Αι εκάστοτε εν ισχύϊ διατάξεις περί του εν λόγω Ταμείου δύνανται να κωδικοποιώνται εις ενιαίον κείμενον, υπό τον τίτλον «Οργανισμός Ταμείου Προνοίας Δημοσίων Υπαλλήλων», δια Δ/των προκαλουμένων παρά του Υπουργού της Εθνικής Οικονομίας, προτάσει του Διοικητικού Συμβουλίου του Ταμείου τούτου. Η ισχύς του παρόντος άρχεται από της δημοσιεύσεως του εν τη Εφημερίδι της Κυβερνήσεως. 